Ілеспе аударма жүргізу курсы ұйымдастырылады
"Ілеспе аударма жүргізу курсы ұйымдастырылады" | "https://abai.kz/post/113341"
TITLE: Ілеспе аударма жүргізу курсы ұйымдастырылады
URL: https://abai.kz/post/113341
META: "Ілеспе аударма жүргізу курсы ұйымдастырылады" | "https://abai.kz/post/113341"
DATE: 26.05.2020
AUTHOR(s): Abai.kz
TOTAL WORDS: 155
TEXT: «Ілеспе аударма: теориялық негіздері мен практикасы» қазақ тілінен ағылшын, ағылшын тілінен қазақ тіліне ілеспе аударма жүргізу курсын ұйымдастырады. Қазақстан Республикасы Мәдениет және спорт министрлігі Тіл саясаты комитетінің тапсырысы бойынша «Ш.Шаяхметов атындағы «Тіл-Қазына» ұлттық ғылыми-практикалық орталығы» КеАҚ «Қазақстан Республикасында тілдерді дамыту мен қолданудың 2020-2025 жылдарға арналған мемлекеттік бағдарламасы» аясында Нұр-Сұлтан қаласы, «Тұран» бизнес орталығында ағымдағы жылдың 1-5 маусым аралығында мемлекеттік тілдің қолданыс аясын кеңейту, ілеспе аудармашылардың біліктілігін арттыру мақсатында қазақ тілінен ағылшын, ағылшын тілінен қазақ тіліне ілеспе аударма жүргізуді үйрету курсын өткізеді. Курста аударма теориясы, жазбаша аударма мен ауызша аударманың ерекшеліктері, ілеспе аудармашыға қажетті базалық грамматикалық және фразеологиялық үлгілері, сөздік қорды байыту жұмыстары бойынша дәрістер оқылады. Сонымен қатар, аудармашы мамандарға аударма теориясы мен практикасы, аударматанудың өзекті мәселелері шеңберінде оқу-әдістемелік көмек көрсетіліп, аударма саласындағы ғалым мамандар озық тәжірибесімен бөліседі. Курсты Еуразия ұлттық университеті аударма теориясы мен практикасы кафедрасының доценті, PhD докторы Ақнұр Төлеубаева жүргізеді. Курсқа орталық және жергілікті атқарушы органдарының аудармашылары қатысады. Қатысушыларға біліктілік сертификаттары табысталады. Abai.kz
